ਕੀਸ਼ੋਟ (ਨਾਵਲ)
ਕੀਸ਼ੋਟ (ਯੂਕੇ: /kiːʃɒt/, ਫ਼ਰਾਂਸੀਸੀ: [ki.ʃɔt]) ਸਲਮਾਨ ਰਸ਼ਦੀ ਦਾ ਇੱਕ 2019 ਦਾ ਨਾਵਲ ਹੈ। ਇਹ ਉਸਦਾ ਚੌਦਵਾਂ ਨਾਵਲ ਹੈ, ਜਿਸ ਨੂੰ ਜੋਨਾਥਨ ਕੇਪ ਦੁਆਰਾ 29 ਅਗਸਤ 2019 ਨੂੰ ਯੂਨਾਇਟੇਡ ਕਿੰਗਡਮ ਵਿੱਚ ਅਤੇ ਪੈਨਗੁਇਨ ਬੁੱਕਸ ਇੰਡੀਆ ਦੁਆਰਾ ਭਾਰਤ ਵਿੱਚ ਪ੍ਰਕਾਸ਼ਤ ਕੀਤਾ ਗਿਆ ਹੈ। ਇਹ ਰੈਂਡਮ ਹਾਊਸ ਦੁਆਰਾ 3 ਸਤੰਬਰ 2019 ਨੂੰ ਸੰਯੁਕਤ ਰਾਜ ਵਿੱਚ ਪ੍ਰਕਾਸ਼ਤ ਕੀਤਾ ਗਿਆ ਸੀ। ਮਿਗੁਏਲ ਡੀ ਸਰਵੇਂਟੇਸ ਦੇ ਕਲਾਸਿਕ ਨਾਵਲ ਡੌਨ ਕੀਹੋਤੇ ਤੋਂ ਪ੍ਰੇਰਿਤ, ਕੀਸ਼ੋਟ ਇੱਕ ਅਜਿਹਾ ਮੈਟਾ ਫ਼ਿਕਸ਼ਨ ਹੈ ਜੋ ਇੱਕ ਪਰੇਸ਼ਾਨ ਭਾਰਤੀ ਅਮਰੀਕੀ ਆਦਮੀ ਦੀ ਕਹਾਣੀ ਸੁਣਾਉਂਦਾ ਹੈ ਜੋ ਇੱਕ ਮਸ਼ਹੂਰ ਟੈਲੀਵਿਜ਼ਨ ਮੇਜ਼ਬਾਨ ਦਾ ਪਿੱਛਾ ਕਰਨ ਲਈ ਅਮਰੀਕਾ ਭਰ ਵਿੱਚ ਯਾਤਰਾ ਕਰਦਾ ਹੈ, ਜਿਸ ਨਾਲ ਉਸਨੂੰ ਜਨੂੰਨ ਦੀ ਹੱਦ ਤੱਕ ਮੁਹੱਬਤ ਹੋ ਗਈ ਹੈ। ਨਾਵਲ ਨੂੰ ਅਨੁਕੂਲ ਸਮੀਖਿਆ ਮਿਲੀ ਅਤੇ ਇਸ ਨੂੰ 2019 ਬੁੱਕਰ ਪੁਰਸਕਾਰ ਲਈ ਸ਼ਾਰਟਲਿਸਟ ਕੀਤਾ ਜਾ ਚੁੱਕਾ ਹੈ।